Түркістан облысының адами әлеуетті дамыту басқармасының

«КЕЛЕС АУДАНЫНЫҢ АДАМИ ӘЛЕУЕТТІ ДАМЫТУ БӨЛІМІ»

№48 «Саңырау» шағын жинақты жалпы орта білім беретін мектебі

**«Елімнің бақытын тербеткен Тәуелсіздікке 31 жыл»**

(ашық тәрбие сағаты)

****

**Сыныбы:6**

**Мырзақасымова Ұлерген Тоқтамысқызы**

(сынып жетекшісінің Т.А.Ж)

**Саңырау ауылы**

**2022-2023 оқу жылы**

**Тақырыбы:** «Елімнің бақытын тербеткен Тәуелсіздікке 31 жыл»

**Мақсаты:** 1.Оқушыларға қазақ халқының тәуелсіздік жолындағы ерлік күресі мен ғасырлар бойы басынан өткен қиыншылықтарын айта келіп, осы қиын жылдары елінің азаттығын, еркіндікті аңсаған ұлт зиялыларына тоқталу. Тәуелсіз Қазақстанның 31 жыл ішіндегі қол жеткен жетістіктерімен таныстыру.

2. Қаншама құрбандықпен қол жеткен тәуелсіздігімізді құрметтей , қастерлей білуге тәрбиелеу, Қазақстанның келешегі үшін аянбай еңбек етуге шақыру.

3. Оқушылар бойында отансүйгіштік-патриоттық сезімдерін тәрбиелеу.

**Көрнекілігі:** Қазақстан республикасының картасы,Еліміздің туы, Елтаңбасы мен Әнұраны, Отан, туған жер туралы нақыл сөздер, буклеттер.

**Техникалық құрал**: мультимедиалық қондырғы.

**Барысы:**

**Тәрбиеші сөзі:** Бүгінгі тәрбие сағатымыз Қазақстан Республикасының тәуелсіздік мерекесіне арналады. 1991 ж. 16 желтоқсанда Тәуелсіздік Декларациясы қабылданып, Қазақстан өзін тәуелсіз ел ретінде жариялады. «Елімнің бақытын тербеткен Тәуелсіздікке 31 жыл» атты тәрбие сағатымыз халқымыздың тәуелсіздікке жету жолындағы ерлік күресі мен қазіргі Қазақстанның жетістіктеріне арналады. Тәрбие сағатымызды төмендегі жоспар бойынша жүргіземіз:

**Кіріспе.**

1.Тәуелсіз ел- Қазақстан.

2. Тәуелсіздік жолында күрескен тұлғалар.

3.Тарихи оқиғалар тізбесі.

4.Тәуелсіздік алғаннан кейінгі қол жеткізген жетістіктер

5. Қорытынды.

Тарихқа көз жүгіртсек, қазақ – нағыз батыр халық екенін мойындайсың. Жүгі нарда , қазаны теңде болып, көшіп -қонып өмір сүрген ата-бабаларымыз үш нәрсені бойтұмардай сақтап қадірлеген. Ол ел мен жер және ана тілі. Қандай халық болмасын осы үшеуінсіз егемен ел екенін дәлелдей алмайсың. Ал енді біз халқымыздың сан ғасырлар күресіп армандап жеткен Тәуелсіздік жолын жырлайық.

**1-жүргізуші:**

Армысыздар, Отандастар!

**2-жүргізуші:**

Қайырлы күн, қымбатты қонақтар, ұстаздар, ата-аналар, оқушылар!

**1-жүргізуші:**

Еліміздің тәуелсіздік алуы - халқымыздың тарихында жаңа дәуірдің бетін ашты, бүкіл қоғамдық өмірімізге жаңа леп, серпін ала келді. Ол-баршамыз бейбіт өмірде, еркіндікті аңсаған ақ ниет, ақ тілеумен өзіміз тіккен ортақ шаңырағымыздың тәуелсіздігі.

2-жүргізуші:

Шаттық нұры шашылып зеңбіректен

Шуағын күн төгнді енді көктен.

Шылбыр үзді даланың арғымағы,

Тәуелсіздік жалауын желбіреткен.

Дүбір қосып өзіңдей сәйгүлікке

Ақ боз аттың алдынан жанды үміт те.

Ту ғып ұстап аңсаған азаттықты,

Қазақстан бет алды мәңгілікке!

**М. Шаханов « Төрт ана» Оқитын:**Қадырбек Нұрайлым

*«Тағдырыңды тамырсыздық індетінен қалқала,*

*Мазмұн жоқта мазмұнсыздық шыға келер ортаға,*

*Әр адамда өз анасынан басқа да,*

*Демеп жүрер арқада,*

*Болу керек құдіретті төрт ана:*

*Туған жері- түп қазығы айбыны,*

*Туған тілі- сарқылмайтын байлығы.*

*Туған дәстүр, салт-санасы, тірегі*

*Қадамына шуақ шашар үнемі*

*Және туған тарихы.*

*Еске алуға қаншама*

*Ауыр әрі қасіретті болса да*

*Құдіреті жоқ төрт анаға тең келер,*

*Онсыз санаң қаңбаққа ұқсап сенделер.*

*Өзге ананың ұлылығын танымас,*

*Төрт анасын менсінбеген пенделер.*

*Төрт анадан сенім таба алмаған*

*Тамырсыздың басы қайды қалмаған.*

*Төрт анасын сыйламаған халықтың*

*Ешқашанда бақ жұлдызы жанбаған.*

*Қасиетті бұл төрт ана- тағдырымның тынысы.*

*Төрт ана үшін болған күрес-тердің ұлысы!»*

**2-жүргізуші:**

Тәуелсіздік ата-бабам аңсаған

Жете алмай құрбан болды қанша адам.

**1-жүргізуші**: Қазақ халқы азаттык үшін талай қиындықты бастан кешірді. Бірақ ешқашан мойымады, күресе білді. Азаттық таңы туатынына кәміл сенді. Енді осы кейбір оқиғаларды еске түсіріп өтейік.

**1-көрініс.**

***Жоңғар хан ордасы. Хан тақта отыр.***

**Уәзір:** «Тақсыр! Қазақтар келіп тұр»

**Хан:** «Кірсін!»

«Иә, қазақтар! Неменеге келдіңдер? Айтататындарыңды айтыңдар да, елдеріңе қайтыңдар!»

**Қазыбек:** «Біз – қазақ деген елміз, бірақ ешкімге соқтықпай жай жатқан елміз. Елімізден құт-береке қашпасын деп, жеріміздің шетін жау баспасын деп, найзаға үкі таққан елміз, басымыздан сөз асырмаған елміз. Сен қалмақ та, біз қазақ табысқалы келгенбіз. Сен темір де біз көмір еріткелі келгенбіз. Берсең жөндеп бітіміңді айт, не тұратын жеріңді айт »

**Хан:** «Балам, атың кім?»

**Қазыбек би:** «Атым – Қазыбек, әкем – Келдібек, ұлтым – қазақ, руым – Қаракесек »

**Хан:** «Ендеше, даусың қаздың даусындай қаңқылдап шығады екен, есімің қаз дауысты Қазыбек боп қайта жаңғырсын»

**1-жүргізуші:**

Қазақ жерінің, қазақ елінің ең сұрапыл қасіреті — Ақтабан шұбырынды, Алқакөл сұлама оқиғасы. 1723 жылдың көктемінде қазақ елінің қас жауы жоңғарлардың жеті түмен әскерімен басып кірген еді. Бейбіт өмір сүріп жатқан халықты талан-таражға салып, азық-түлік, мал-мүлкін тартып алуды көздеді. Қысты әрең қыстап шыққан қазақтар шетінен қырғынға ұшырады. Барлық қазақ жан-жақа тарап, кейбірі Самарқандқа, кейбір тайпа-рулар Қызылқұмға, Қарақұмға өтеді. Сөйтіп бұл оқиға «Ақтабан шұбырынды, Алқакөл сұлама» оқиғасы деген атауға ие болады.

**Көрініс: «Ақтабан шұбырынды».**

**Фон: « Елім-ай» әні жүріп тұрады.**

**2-жүргізуші:** 1837-1847 жылдардағы Кенесары Қасымұлы бастаған ұлт-азаттық көтеріліс.

1836-1838 жылдардағы Ішкі Бөкей ордасындағы Исатай Тайманұлы бастаған ұлт-азаттық көтеріліс. Бұл көтеріліс Ресей патша үкіметіне қарсы бағытталды. Қазақ шаруаларының жерлерін тартып алып , орыс шаруаларына үлестіріп берген олар халықтың ашу-ызасын тудырды.

Исатайдың серігі, ақын Махамбет Өтемісұлы өз жырларын осы тақырыпқа арнады.

**Махамбеттің өлеңінен үзінді.**

**«Мен, мен едім, мен едім...» Оқитын:**Жолдасбек Нұрлыбек

«Мен, мен едім, мен едім,

Мен Нарында жүргенде

Еңіреп жүрген ер едім

Исатайдың барында

Екі тарлан бөрі едім,

Қай қазақтан кем едім,

Бір қазақпен тең едім.

Өздеріңдей хандардың

Қарны жуан билердің

Атандай даусын ақыртып,

Лауазымын көкке шақыртып,

Басын кессем деп едім

Еділдің бойы ен тоғай

Ел қондырсам деп едім

Жағалай жатқан сол елге

Мал толтырсамдеп едім»

**1-жүргізуші:**

**Ән: «Қазағым ау». Орындайтын:** Жолдасбек Нұрлыбек

**1-жүргізуші:**

1917 ж. бастап қазақ елі кеңес елінің құрамында болды. 1925-1933ж.ж. Голощекин Қазақстанда әлі революция болмаған деп , «Кіші Октябрь» саясатын жүргізді. Елді аштық тығырына тіреп негізгі күн көрісі мал болған қазақтар екі-үш жылда малдарынан түгел айрылып, Қазақстанда тұратын 2 млн. қазақ аштықтан қырылды. Сол жылдарды бейнелейтін видиороликке назар аударайық

**Слайд: «Ашаршылық 1930 жылдары»**

**2-жүргізуші:**1937ж. асыра сілтеудің кесірі – біздің қазақ әдебиетінде 4жайқалып келе жатқан жас теректердің тамырын қиды.

**(Қуғын-сүргінге ұшыраған ақын-жазушылардың портреттері)Слайд 1.**

**1-жүргізуші:** Ақтаңдақ жылдардағы «қазақ» деп қабырғасы қайысқан қайраткерлер де тәуелсіздігімізге жеткізер ұлы жолдағы құрбандар еді.

**2-жүргізуші:** Құрбандарым, жазықсыз құрбандарым,

Бет-бағдарын бақиға бұрғандарым.

Қаралы жылдардай боп қарауытып,

Халқымның мәңгі есінде тұрғандары.

Құрбандарым, жазықсыз құрбандарым,

Кеудемдегі қолаңтаны қоздатқаның

Тұншықса да, түрмеде тозбапты әнім.

Жазықсыз жапа шегіп бұл жалғаннан

Жалтақтатып кете барған боздақтарын.

2-жүргізуші: Ұлы Отан соғысы жылдарына тоқталайық.

«1941-1945ж.ж. адамзат тарихында болмаған алапат соғыста бірлік жолында жан қиған қазақ батырлары фашизмнен бүкіл адамзатты қорғап ерекше ерлік көрсетті. 100-ге тарта қазақ қаһарманына Кеңес Одағының Батыры деген абыройлы атақ берілді» .Экранға назар аударайық.

**( Кеңес Одағының Батырлары - Видиоролик)**

**Би: « Қазақша» орындайтын:** сынып қыздары

**1-жүргізуші:**

**1986 ж. желтоқсаны.**

Еліміздің тәуелсіздігін аңсаған жастар Алматы алаңына еріккеннен шыққан жоқ, алдына мақсат қойып шықты. «Ұлтшылдық», «бұзақы», «тәртіпсіздікті ұйымдастырушылар» деген жалғаннан ойлап тапқан жала бүкіл кеңес еліне таратылды.

**2-жүргізуші:**

Сол тарихи күндердің қәсіретін еске түсіру үшін **Жура Майраның** өлең шумағын тыңдайық.

Қасқалдақ ұшып көлінен

Шүрегей келіп қонған күн

Қыранды қуып көгінен

Қарғалар билік алған күн

«Нашақор» деп, «ұлтшыл» деп,

Қазақққа күйе жаққан күн

Базары кетіп бір күнде

Қайғыға халық батқан күн

Қақаған қыстың ызғары

Сүйектен өтіп кеткен күн

Қара көз қазақ қыздарын

ОМОН-дар бастан тепкен күн.

Қариялар итке таланып,

Ер басын күрке шапқан күн

Аппақ қар қанға боянып

Қып-қызыл мұз боп жатқан күн.

Қайғы езіп елдің еңсесін

Жан шыдау жанын батқан күн

Енді қайтып келмесін

Сол бір қарғыс атқан күн.

**1-жүргізуші:** **Көрініс «Желтоқсан оқиғасы»**

*Ербол: - Қыздар, мен газет әкелдім.*

*Сәбира: - Не жаңалық шығыпты? - КОКП Орталық Комитетінің хатшысы Д.Қонаевты алып, орнына В.Колбинді тағайындапты.*

*Қайрат: - Колбин деген кім екен? - Қайдан келіпті?*

*Гүлнар:- Колбин Ульяновтан келіпті.*

*Ербол: - Қазақстанды өзіміздің қазақстандық азамат басқарсын!*

*Ләззат: - Біз демократияны талап етеміз.*

*Қайрат: - Қане жүріңдер, қыздар, жігіттер алаңға барайық!*

***Қайрат Рысқұлбековтың соңғы хаты. Оқитын: Жолдасбек Нұрлыбек***

*Жалалы боп, қатты батты жаныма,*

*Жазалаушы қағаз алдым қолыма.*

*Жігіттер-ай, айтып-айтпай не керек,*

*Жазған екен маңдайыма, сорыма.*

*Біріншіден, мен анамды сағындым!..*

*Екіншіден, бұл Құдайға не қылдым?!*

*Бостандықта еркін жүрген жан едім,*

*Енді, міне, абақтыға жабылдым.*

*Әкетай-ау, Пайғамбардай жасың бар,*

*Туа бермес сіз секілді асылдар.*

*Қартайғанда жүрегіңді жаралап,*

*Кесір болды-ау біз секілді «масылдар».*

*Айналайын ағалар мен жеңгелер,*

*Бұл өмірде сіздерге кім тең келер.*

*Сүмірейіп сот алдында отырған*

*Бауырыңды енді кімдер ескерер.*

*Өздеріңе аман-саулық тілеймін,*

*Өздеріңмен бірге болсын тілегім.*

*Өздеріңе тіл қата алмай, достарым,*

*Қайғы-мұңлы өмірімді бастадым.*

*Айналайын қарындасым, қарағым,*

*Қолда кісен, мен айдауға барамын.*

*Қайғы шегіп, азап тартқан ағаңды,*

*Айтшы, жаным, қандай жанға баладың?...*

*Айналайын інішегім, құлыным,*

*Сені ойласам, үзіледі жұлыным.*

*Сенің ерке ақ жүзіңді көре алмай,*

*Қетіп барам мен айдауға, құлыным.*

*Қош болыңдар, ағайын-туыс бәрің де,*

*Қош болыңдар, жасыңыз да, кәрің де.*

*Қараңғылық баста тұрмас қашан да,*

*Бостандықта кездесеміз әлі де...*

***(*артқы фонда «Желтоқсан желі» әні)**

**2-жүргізуші:**

**Өлең-шумақтар:**

**Ән «Тәуелсіздік» орындайтын:** Пайыз Сапаркүл және Сайлау Сезім

**1-жүргізуші:** Желтоқсан құрбандары-Ербол, Қайрат, Ләзат,Сабира сынды аға-апаларымздың есімдері ешқашан ұмытылмайды.

**2-жүргізуші:** 1991 ж. 16 желтоқсанда Қазақстан Республикасы Тәуелсіз Республика болып жарияланды.

**1-жүргізуші:**

Далада думан, қалада думан жыр бүгін

Ғасыр бойы асыға күткен бұл күнім

Жасай бер, жаса қалдырған бақыт бұлбұлым

Тәуелсіз Қазақстаным!

**«Қазағым-ай» әні. Орындайтын :** Қадырбек Нұрайлым

**Би: «Қазақша» орындайтын:** Қадырбек Нұрайлым

**1-жүргізуші:**

Қазақстан – сан ғасырлық тарихы бар,

Қазақстан –бұл азат ел, танысыңдар.

Көк байрағы, елтаңба, әнұраны,

Қазақ елі егеменді, сан ұлты бар.

**1-жүргізуші:**

1991-2021 жылдар аралығында Қазақстан қандай жетістіктерге жеткенің көрейік .Экранға назар аударайық.

**(Тәуелсіздіктің жетістіктері. Видиоролик)**

**Би. «Қазақстан » флешмоб. Орындайтын:** сынып оқушылары

1-жүргізуші: Тәуелсіз елдің ұлы - өжет, қызы қайратты, қаhарман.

2-жүргізуші: Тәуелсіздікті анаңдай ардақта, балаңдай мәпеле, құрметте.

1-жүргізуші: Елтаңбамыз ажарлы, әнұранымыз әуенді, асқақ бола түссін!

2-жүргізуші: Еліміздің белгісі – көгілдір туымыз әрқашан желбірей берсін!